అహ్మదాబాద్: ‘పద్మావతి’ వివాదం ఊహించని మలుపులు తిరగుతోంది. ఇన్నాళ్లూ ఆందోళన చేస్తూ వచ్చిన కర్ణిసేన ఎట్టకేలకు మెత్తబడినట్టు కనిపించిన సంగతి తెలిసిందే. అయితే ఇవాళ జైపూర్లో చోటుచేసుకున్న ఆత్మహత్యతో ఈ వివాదం మరింత వేడెక్కింది. ఇది కచ్చితంగా హత్యేనని.. తన సోదరుడు ఆత్మహత్య చేసుకోలేదని మృతుడి సోదరుడు సైనీ సంచలన ఆరోపణలు చేశారు. దీనిపై విచారణ చేపట్టాలని డిమాండ్ చేశారు. ‘‘నా సోదరుడు ఆత్మహత్య చేసుకునేంత పిరికివాడు కాదు... ఎవరో హత్యచేసి కట్టుకథలు అల్లుతున్నారు. దీనిపై విచారణ చేపట్టాలని అధికారులను కోరతాం.. రాళ్లపై బెదిరింపు రాతలు ఉన్నాయి...’’ అని పేర్కొన్నారు.జైపూర్ సమీపంలోని నహార్గఢ్ కోటపై ఇవాళ చేతన్ అనే యువకుడి మృతదేహం వేలాడుతూ కనిపించిన సంగతి తెలిసిందే. ‘పద్మావతి’ సినిమాకు వ్యతిరేకంగా కోటగోడల వద్ద రాళ్లపై నినాదాలు రాసి కనిపించాయి. తొలుత పోలీసులు దీన్ని ఆత్మహత్యగానే భావించినప్పటికీ... అక్కడ రాళ్లపై రాసిన నినాదాలు చూసిన తర్వాత పలు సందేహాలు వ్యక్తమవుతున్నాయి. ‘‘పద్మావతిపై ఆందోళనలో మేము కేవలం దిష్టి బొమ్మలు మాత్రమే తగలబెట్టం..’’ అంటూ రాళ్లపై నినాదాలు రాసి ఉన్నాయి.
ahmadabad: ‘padmavati’ vivaadam oohinchani malupulu tiragutondi. innaalluu aandolana chestu vachina karnisena ettakelaku mettabadinattu kanipinchina sangati telisinde. ayithe ivaala jaipurlo chotuchesukunna aatmahatyatho ee vivaadam marinta vedekkindi. idhi kachitamgaa hatyenani.. tana sodarudu aatmahatya chesukoledani mruthudi sodarudu sainee sanchalana aaropanalu chesaru. deenipai vichaarana chepattalani demand chesaru. ‘‘naa sodarudu aatmahatya chesukunenta pirikivaadu kaadu... evaro hatyachesi kattukathalu allutunnaru. deenipai vichaarana chepattalani adhikaarulanu koratam.. raallapai bedirimpu raatalu unnaayi...’’ ani perkonnaru.jaipur sameepamloni nahargad kotapai ivaala chetan ane yuvakudi mrutadeham vaelaadutuu kanipinchina sangati telisinde. ‘padmavati’ sinimaaku vyatirekamgaa kotagodala vadda raallapai ninaadaalu rasi kanipinchaayi. toluta poliisulu deenni aatmahatyagaane bhaavinchinappatikii... akkada raallapai raasina ninaadaalu chusina tarvaata palu sandehaalu vyaktamavutunnaayi. ‘‘padmaavatipai aandolanalo memu kevalam dishti bommalu matrame tagalabettam..’’ antuu raallapai ninaadaalu rasi unnaayi.